كمدرس، حياتي اليومية بتتضمن إني اسوق لمدرسة جديدة فعادةً مش بعرف أتوقع أحداث اليوم، حلوة ولا وحشة!
في يوم، كنت بدرّس في فصل صعب جداً. قضيت الصبح كله بحاول اسيطر على سلوك الطلبة ومع وقت الغدا، عرفت إني محتاج قهوة عشان أقدر حتى أفكر إني أكمل اليوم. فرحت في وقت الغدا لكافيه قريب عشان اجيب كوباية قهوة. لما رجعت للعربية اكتشفت إني قفلت المفاتيح والموبايل جوا! كان فاضل حوالي 15 دقيقة عشان أرجع المدرسة اللي كانت على بعد 4 او 5 دقايق بالعربية. فكرت أجري راجع، بس بما إنه كان شتا، قلت لو وقعت على التلج هتبقى المشكلة أكبر.
فدخلت McDonald's وطلبت من الراجل اللي على الكاشير اللي طلع المدير إنه يتصل بتاكسي. شرحتله موقفي، وقدرت أشوف في عينيه إنه شفق عليا. راح بسرعة ورا يستخدم التليفون وأنا مشيت جوا المطعم. كان فاضل أقل من 10 دقايق عشان أرجع مدرستي.
المدير رجع بس عشان يقولي إن شركة التاكسي خلته ينتظر وبعدين الخط قطع، ودلوقتي هو مستني تاني، بس لسه معرفش يطلب التاكسي.
من غير تفكير، جاب جاكيته وعرض إنه يوصلني للمدرسة. على طول مشيت وراه لعربيته ورجعت الفصل قبل الجرس بدقيقتين!
وأنا واصل المدرسة، شكرته كتير جداً. هدوءه وطيبته خلوني أفكر إنه أكيد مدير رائع للشغل معاه، وكمان إنسان جميل إنه موجود في الدنيا دي. الموقف ده خلاني أدرك إن من كل موقف ميؤوس منه، في فرصة لأعمال طيبة تحصل، واللي ممكن تترك أثر لا يُنسى عند اللي بيتلقاها.
ليه الكاتب كان عايز يجيب كوباية قهوة؟
عشان كان عطشان جداً في الوقت ده. عشان كان بيحب يشرب قهوة وبس. عشان يخلي نفسه فايق للحصص بتاعة بعد الضهر. عشان كان عايز يعمل حاجة مميزة عشان يعدي بعد الضهر كله.